Δράση «Νταντάδες της Γειτονιάς» καθολική υλοποίηση
Καθολική εφαρμογή της δράσης "Νταντάδες της Γειτονιάς" (Μητρώο Επιμελητών/-τριών και Ωφελούμενα Πρόσωπα).
Αίτηση Ένταξης στο Μητρώο Επιμελητών/-τριών της δράσης "Νταντάδες της Γειτονιάς". Αίτηση Συμμετοχής ωφελούμενων προσώπων στο πρόγραμμα για κάθε παιδί.
Οι τρόποι επικοινωνίας των πολιτών με το Call Center του προγράμματος αναγράφονται με σαφήνεια στον εξειδικευμένο ιστότοπο ntantades.gov.gr .
Ο/Η αιτών/ούσα να έχει συμπληρώσει το 18ο έτος της ηλικίας του/της.
Ο/Η αιτών/ούσα να έχει προσωπικούς κωδικούς TaxisNet (username & password), προκειμένου να αποκτήσει πρόσβαση στο Πληροφοριακό Σύστημα.
Ο/Η αιτών/ούσα να είναι Έλληνας/Ελληνίδα ή αλλοδαπός/ή πολίτης.
Ο/Η αιτών/ούσα που είναι αλλοδαπός/ή πολίτης να διαμένει νόμιμα στην Ελλάδα και να έχει πρόσβαση στην αγορά εργασίας.
Ο/Η αιτών/ούσα να είναι κάτοχος πτυχίου ΑΕΙ, ΤΕΙ, ΙΕΚ ή απόφοιτος/η Επαγγελματικής Εκπαίδευσης ή Μεταλυκειακού έτους τάξης Μαθητείας, ειδικότητας: Βρεφονηπιοκομίας, Βοηθού Βρεφονηπιοκόμου, Προσχολικής Αγωγής Δραστηριοτήτων Δημιουργίας και Έκφρασης, Προσχολικής Αγωγής, Αγωγής και Φροντίδας στην Πρώιμη Παιδική Ηλικία, Προσχολικής Αγωγής Ημερήσιας Φροντίδας παιδιών με ειδικές ανάγκες, ή ισότιμων τίτλων σε συναφείς ειδικότητες.
Ο/Η αιτών/ούσα να είναι απόφοιτος/η κατ’ ελάχιστον υποχρεωτικής εκπαίδευσης.
Σε περίπτωση που ο/η αιτών/ούσα είναι απόφοιτος/η υποχρεωτικής εκπαίδευσης, οφείλει να έχει ολοκληρώσει επιτυχώς και το πρόγραμμα εκπαίδευσης για επιμελητές/τριες που βρίσκεται αναρτημένο στην ηλεκτρονική πλατφόρμα https://howto.gov.gr/.
Όσοι/ες είναι απόφοιτοι/ες δευτεροβάθμιας ή τριτοβάθμιας εκπαίδευσης όπου το περιεχόμενο σπουδών τους είναι συναφές με το αντικείμενο του προγράμματος "Νταντάδες της Γειτονιάς", δεν οφείλουν να έχουν ολοκληρώσει επιτυχώς το πρόγραμμα εκπαίδευσης για επιμελητές/τριες.
Ο/Η αιτών/ούσα να έχει γνώσεις παροχής πρώτων βοηθειών σε παιδιά.
Ο/Η αιτών/ούσα να έχει ικανότητα κατανόησης και ομιλίας της ελληνικής γλώσσας επιπέδου γλωσσομάθειας Β1, σε περίπτωση που ο/η αιτών/ούσα είναι αλλοδαπός/ή πολίτης.
Ο/Η αιτών/ούσα να έχει καλή κατάσταση ψυχικής υγείας, η οποία αποδεικνύεται κατόπιν χορήγησης πιστοποιητικού/γνωμάτευσης Ψυχιάτρου εντός τελευταίου τριμήνου.
Ο/Η αιτών/ούσα να έχει καλή κατάσταση σωματικής υγείας, η οποία αποδεικνύεται κατόπιν χορήγησης πιστοποιητικού/γνωμάτευσης Παθολόγου ή ιατρού γενικής ιατρικής εντός τελευταίου τριμήνου.
Ο/Η αιτών/ούσα να μην πάσχει από μεταδοτική δερματική ασθένεια, το οποίο αποδεικνύεται κατόπιν χορήγησης πιστοποιητικού/γνωμάτευσης από Δερματολόγο εντός τελευταίου τριμήνου.
Ο/Η αιτών/ουσα να μην τελεί υπό καθεστώς δικαστικής συμπαράστασης, να μην έχει εκπέσει της γονικής μέριμνας ή δεν έχει απωλέσει το δικαίωμα άσκησής αυτής, εφόσος είναι γονέας, και να μην εκκρεμεί εις βάρος του/της μήνυση ή έγκληση ενώπιον αρμόδιας αρχής, να μη διώκεται και να μην έχει καταδικαστεί για οποιοδήποτε κακούργημα, για αδικήματα που επισύρουν, σύμφωνα με το άρθρο 1537 ΑΚ, έκπτωση από τη γονική μέριμνα ή για αδικήματα κατά της σωματικής ακεραιότητας, κατά της προσωπικής ελευθερίας, κατά της γενετήσιας ελευθερίας, για αδικήματα του ν. 3500/2006 (Α ́ 232), καθώς και για τα αδικήματα που συνδέονται με ναρκωτικά ή εμπορία οργάνων.
Για ωφελούμενα πρόσωπα: α. μητέρες φυσικές, θετές ή ανάδοχες, με βρέφος ή νήπιο, που εργάζονται είτε στον δημόσιο είτε στον ιδιωτικό τομέα, με οποιαδήποτε μορφή απασχόλησης, συμπεριλαμβανομένων και των αυτοαπασχολούμενων και ελεύθερων επαγγελματιών, β. πατέρες φυσικοί, θετοί ή ανάδοχοι, που ασκούν την αποκλειστική γονική μέριμνα βρέφους ή νηπίου και εργάζονται είτε στον δημόσιο είτε στον ιδιωτικό τομέα με οποιαδήποτε μορφή απασχόλησης, συμπεριλαμβανομένων και των αυτοαπασχολούμενων και ελεύθερων επαγγελματιών, γ. κάθε φυσικό πρόσωπο, στο οποίο έχει ανατεθεί, με δικαστική απόφαση ή εισαγγελική διάταξη, η αποκλειστική επιμέλεια βρέφους ή νηπίου, που εργάζεται είτε στον δημόσιο είτε στον ιδιωτικό τομέα με οποιαδήποτε μορφή απασχόλησης, συμπεριλαμβανομένων και των αυτοαπασχολούμενων και ελεύθερων επαγγελματιών, δ. μητέρες φυσικές, θετές ή ανάδοχες, με βρέφος ή νήπιο, που είναι εγγεγραμμένες στα Μητρώα της ΔΥΠΑ ως άνεργες, ε. μητέρες φυσικές, θετές ή ανάδοχες, με βρέφος ή νήπιο, που είναι εγγεγραμμένες σε σχολές ανώτερης και ανώτατης τριτοβάθμιας εκπαίδευσης και σε Νομικά Πρόσωπα Πανεπιστημιακής Εκπαίδευσης (Ν.Π.Π.Ε.) της ημεδαπής, καθώς και καταρτιζόμενες σε Δημόσιες και Ιδιωτικές Σχολές Ανώτερης Επαγγελματικής Κατάρτισης (Σ.Α.Ε.Κ.) και Ακαδημίες Επαγγελματικής Κατάρτισης και οι οποίες δεν συμπεριλαμβάνονται στις ως άνω περιπτώσεις, στ. πατέρες φυσικοί, θετοί ή ανάδοχοι, που ασκούν την αποκλειστική γονική μέριμνα βρέφους ή νηπίου που είναι εγγεγραμμένοι στα Μητρώα της ΔΥΠΑ ως άνεργοι.
Για τα ωφελούμενα πρόσωπα: Οι προϋποθέσεις επιλογής των ωφελουμένων, κατά την εφαρμογή της Δράσης, αφορούν: α) Στο ετήσιο ατομικό εισόδημα του ωφελούμενου, το οποίο δεν πρέπει να υπερβαίνει το ποσό: αα) Των είκοσι τεσσάρων χιλιάδων ευρώ (24.000 €) για ένα (1) παιδί, αβ) των είκοσι επτά (27.000) € για δύο (2) παιδιά, για ωφελούμενους/ες με τρία (3) και άνω παιδιά δεν ισχύουν τα εισοδηματικά κριτήρια, β) στην κατάσταση απασχόλησης και την εργασιακή σχέση (μισθωτοί, ελεύθεροι επαγγελματίες, αυτοαπασχολούμενοι, δημόσιοι υπάλληλοι, άνεργοι εγγεγραμμένοι στο Μητρώο Ανεργίας ΔΥΠΑ), υπό την προϋπόθεση ότι δεν τελούν υπό καθεστώς άδειας μητρότητας ή άδειας πατρότητας ή άδειας ανατροφής τέκνου ή γονικής άδειας ή ειδικής παροχής προστασίας μητρότητας του άρθρου 36 του ν. 4808/2021 (Α’ 101) για το βρέφος ή το νήπιο για το οποίο αιτούνται τη χορήγηση της Αξίας τοποθέτησης ή δεν έχουν διακόψει ή αναστείλει την επαγγελματική τους δραστηριότητα, για λόγους φροντίδας του βρέφους ή νηπίου για το οποίο αιτούνται τη χορήγηση της Αξίας τοποθέτησης. Η κατάσταση απασχόλησης των ωφελουμένων ελέγχεται καθόλη τη διάρ κεια συμμετοχής τους στο πρόγραμμα και σε κάθε πληρωμή που αφορά στην αξία τοποθέτησης που έχουν λάβει από τη παρούσα Δράση, γ) στη κατάσταση εγγραφής και ενεργούς φοίτησης των αιτούντων που φοιτούν σε εκπαιδευτικό ίδρυμα της ανώτερης και ανώτατης τριτοβάθμιας εκπαίδευσης, σε ν. Π.Π.Ε., σε Σ.Α.Ε.Κ. και σε Ακαδημία Επαγγελματικής Κατάρτισης σύμφωνα με τη προβλεπόμενη διάρκεια φοίτησης με βάση τον κανονισμό σπουδών του οικείου εκάστοτε εκπαιδευτικού ιδρύματος, δ) στην τρέχουσα οικογενειακή κατάσταση (ύπαρξη ανήλικου τέκνου δύο (2) μηνών έως δύο (2) ετών και έξι (6) μηνών).
Για τα ωφελούμενα άτομα: Δεν αποκλείονται από τη συμμετοχή στη Δράση οι ωφελούμενοι/ες: α) Που λαμβάνουν, μέσω άλλης δράσης, αξία τοποθέτησης (voucher) για συμμετοχή σε βρεφονηπιακούς σταθμούς, εφόσον η παροχή υπηρεσιών κατ’ οίκον φροντίδας βρεφών και νηπίων από Επιμελητή/τρια δεν συμπίπτει χρονικά ως προς το διάστημα παροχής υπηρεσίας για τα ίδια βρέφη ή νήπια σε βρεφονηπιακούς σταθμούς σύμφωνα με την υπογραφείσα σύμβαση στα πλαίσια της δράσης «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης». Η εκ μέρους των ωφελουμένων τήρηση της απαίτησης αυτής που αποσκοπεί και στην αποφυγή της διπλής χρηματοδότησης φυσικού και οικονομικού αντικειμένου, ελέγχεται καθ’ όλη τη διάρκεια συμμετοχής τους στο πρόγραμμα και σε κάθε πληρωμή που αφορά στην αξία τοποθέτησης που έχουν λάβει από τη παρούσα Δράση, παραβίαση δε αυτής συνιστά παρατυπία κατά την έννοια του Συστήματος Διαχείρισης και Ελέγχου ΕΣΠΑ 2021-2027 και τις επί μέρους συνέπειες του άρθρου 19, β) τελούν υπό καθεστώς άδειας μητρότητας ή άδειας πατρότητας ή άδειας ανατροφής τέκνου ή γονικής άδειας ή ειδικής παροχής προστασίας μητρότητας του άρθρου 36 του ν. 4808/2021 (Α’ 101) ή έχουν διακόψει ή αναστείλει την επαγγελματική δραστηριότητά τους, για τη φροντίδα άλλου τέκνου τους από αυτό για το οποίο υποβάλλουν αίτηση χορήγησης Αξίας τοποθέτησης.
Η διαδικασία αφορά στην υποβολή αιτήσεων εκδήλωσης ενδιαφέροντος ένταξης στο Μητρώο Επιμελητών/-τριών στο πλαίσιο της Καθολικής Εφαμογής της συγχρηματοδοτούμενης δράσης «Νταντάδες της Γειτονιάς» και απευθύνεται σε κάθε φυσικό πρόσωπο που επιθυμεί να παρέχει υπηρεσίες κατ’ οίκον φροντίδας βρεφών και νηπίων στην οικία του ή στην οικία του παιδιού. Επιπλέον, η καθολική εφαρμογή αφορά τα ωφελούμενα πρόσωπα (προϋποθέσεις συμμετοχής και διαδικασία επιλογής).
Άδεια διαμονής με πρόσβαση στην αγορά εργασίας
Αίτημα κατάθεσης ανανέωσης άδειας διαμονής
Στοιχεία Ειδικού Δελτίου Ταυτότητας Ομογενούς (ΕΔΤΟ)
Αντίγραφο τίτλου σπουδών δευτεροβάθμιας εκπαίδευσης, τριτοβάθμιας εκπαίδευσης ή άλλου ισοδύναμου τίτλου σπουδών της αλλοδαπής.
Αντίστοιχη ισοστιμία ή ισοδυναμία τίτλου σπουδών από τον ΔΟΑΤΑΠ ή το ΔΙΚΑΤΣΑ, σε περίπτωση απόκτησης τίτλου σπουδών στην αλλοδαπή.
Αντίγραφο πτυχίου της Ανωτέρας Σχολής Νηπιοβρεφοκόμων του Κέντρου Βρεφών «Η ΜΗΤΕΡΑ» ή του ΠΙΚΠΑ Ιωαννίνων.
Αντίγραφο απολυτηρίου τίτλου υποχρεωτικής εκπαίδευσης και βεβαίωση επιτυχούς ολοκλήρωσης του ασύγχρονου προγράμματος εκπαίδευσης για Επιμελητές/τριες.
Αναγνωρισμένο πιστοποιητικό ελληνομάθειας επιπέδου Β1
Πιστοποιητικό πρώτων βοηθειών για βρέφη και παιδιά.
Πιστοποιητικό/γνωμάτευση Παθολόγου ή Ιατρού γενικής ιατρικής
Αντίγραφο ποινικού μητρώου γενικής χρήσης
Υπεύθυνη δήλωση του άρθρου 2, παρ. 2.3, σημείο viii της Πρόσκλησης
Υπεύθυνη δήλωση καταγραφής αριθμού των ενήλικων συνοικούντων στην οικία προσώπων και η σχέση τους με τον/την Επιμελητή/-τρια.
Πιστοποιητικό περί μη άσκησης ποινικής δίωξης από την αρμόδια Εισαγγελία Πρωτοδικών του τόπου κατοικίας του για οποιοδήποτε κακούργημα, για αδικήματα που επισύρουν, σύμφωνα με το άρθρο 1537 Α.Κ. έκπτωση από τη γονική μέριμνα, για αδικήματα κατά της σωματικής ακεραιότητας, κατά της προσωπικής ελευθερίας, κατά της γενετήσιας ελευθερίας, για αδικήματα του ν. 3500/2006 για την αντιμετώπιση της ενδοοικογενειακής βίας, καθώς και για αδικήματα περί ναρκωτικών ή εμπορία οργάνων ή ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής του αιτούντος, που να έχει εκδοθεί έως 3 μήνες πριν την ημέρα υποβολής της αίτησης.
Πιστοποιητικό περί μη δίωξης ως φυγόποινο ή φυγόδικο από την αρμόδια Εισαγγελία Πρωτοδικών του τόπου κατοικίας του ή ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους μέλους ή της χώρας καταγωγής του αιτούντος, που να έχει εκδοθεί έως 3 μήνες πριν την ημέρα υποβολής της αίτησης.
Υπεύθυνη δήλωση από τον/την υποψήφιο Επιμελητή/-τρια με το ακόλουθο περιεχόμενο: ια. Δεν έχω εκπέσει της γονικής μέριμνας, ούτε έχω απωλέσει το δικαίωμα άσκησης αυτής (εφόσον είναι γονέας), β. δεν τελώ υπό καθεστώς δικαστικής συμπαράστασης, γ. δεν εκκρεμεί εις βάρος μου μήνυση ή έγκληση ή δίωξη ενώπιον αρμόδιας αρχής και δεν διώκομαι ως φυγόδικος ή φυγόποινος και δεν έχω καταδικαστεί για οποιοδήποτε κακούργημα, για αδικήματα που επισύρουν, σύμφωνα με το άρθρο 1537 Α.Κ., έκπτωση από τη γονική μέριμνα ή για αδικήματα κατά της σωματικής ακεραιότητας, κατά της προσωπικής ελευθερίας, κατά της γενετήσιας ελευθερίας, για αδικήματα του ν. 3500/2006 για την αντιμετώπιση της ενδοοικογενειακής βίας (Α’ 232), καθώς και για αδικήματα που συνδέονται με ναρκωτικά ή εμπορία οργάνων, δ. υποχρεούμαι να δηλώσω οποιαδήποτε μεταβολή των ατομικών μου στοιχείων που καταχωρούνται στο Μητρώο Επιμελητών εντός δέκα (10) ημερών από την επέλευση της μεταβολής, καθώς και στην περίπτωση εγγραφής μου στο Μητρώο Επιμελητών υποχρεούμαι να προβαίνω σε επικαιροποίηση των ατομικών μου στοιχείων ανά διετία, ε. ενημερώθηκα για την επεξεργασία δεδομένων προσωπικού χαρακτήρα, καθώς και την τυχόν διενέργεια κατ’ οίκον επισκέψεων από αρμόδιους υπαλλήλους της Επιτελικής Δομής ΕΣΠΑ ΥΚΟΙΣΟ και της Γενικής Γραμματείας Ισότητας και Ανθρωπίνων Δικαιωμάτων, τα αρμόδια εθνικά και ενωσιακά ελεγκτικά όργανα, εφόσον απαιτηθεί, προς τον σκοπό ελέγχου και εποπτείας των παρεχόμενων υπηρεσιών. Σε περίπτωση που ο/η Επιμελητής/τρια δηλώσει ότι μπορεί να παρέχει τις υπηρεσίες στην/ή και οικία του/της, απαιτείται επιπλέον των ανωτέρω και η υποβολή Υπεύθυνης Δήλωσης στην οποία θα δηλώνεται: α. Ο αριθμός των ενήλικων συνοικούντων προσώπων, το ονοματεπώνυμό τους και η σχέση τους με τον/την Επιμελητή/τρια, β. ο αριθμός και η ηλικία των ανήλικων τέκνων του/της Επιμελητή/τριας, γ. ότι ο/η Επιμελητής/τρια διαθέτει ένα κατάλληλο και ασφαλές περιβάλλον για την παροχή της υπηρεσίας στην οικία του, και δ. ότι θα δηλώσει οποιαδήποτε μεταβολή των στοιχείων των συνοικούντων του/της ή των στοιχείων των ανήλικων τέκνων του/της εντός δέκα (10) ημερών από την επέλευση της μεταβολής, καθώς και ότι θα προβαίνει σε επικαιροποίηση των στοιχείων των συνοικούντων του ανά διετία από την εγγραφή στο Μητρώο».
Η αναζήτηση του φωτοαντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/
Σε περίπτωση λήξης της υπάρχουσας άδειας διαμονής - Για πολίτες τρίτης χώρας εκτός Σένγκεν..
Για πολίτες Κράτους-Μέλους Ευρωπαϊκής Ένωσης (ΕΕ) με δικαίωμα ελεύθερης κυκλοφορίας.
Ισχύει για: α) Ομογενείς με αλβανική ιθαγένεια και τα τέκνα τους β) Οι αλλοδαποί σύζυγοι των ομογενών, ανεξαρτήτως ιθαγένειας, καθώς και τα αλλοδαπά ανήλικα τέκνα τους από προηγούμενο γάμο, των οποίων έχουν τη γονική μέριμνα γ) Οι εν χηρεία αλλοδαποί σύζυγοι των ομογενών.
Η βεβαίωση επιτυχούς ολοκλήρωσης του ασύγχρονου προγράμματος εκπαίδευσης για Επιμελητές/τριες παρέχεται δωρεάν στην ηλεκτρονική πλατφόρμα https://howto.gov.gr/
Αφορά σε αλλοδαπούς υποψηφίους/ες, οι οποίοι/ες δεν είναι απόφοιτοι/ες δευτεροβάθμιας, μεταδευτεροβάθμιας ή τριτοβάθμιας εκπαίδευσης της ημεδαπής.
Το Αντίγραφο ποινικού μητρώου γενικής χρήσης να βρίσκεται σε ισχύ.
Η Υπεύθυνη δήλωση συμπληρώνεται ηλεκτρονικά μέσω του πληροφοριακού συστήματος, με το ακόλουθο περιεχόμενο: «1. δεν έχω εκπέσει της γονικής μέριμνας, ούτε έχω απωλέσει το δικαίωμα άσκησης αυτής (εφόσον είναι γονέας), 2. δεν τελώ υπό καθεστώς δικαστικής συμπαράστασης, 3. δεν εκκρεμεί εις βάρος μου μήνυση ή έγκληση ενώπιον αρμόδιας αρχής και δεν διώκομαι ως φυγόδικος ή φυγόποινος και δεν έχω καταδικαστεί για οποιοδήποτε κακούργημα, για αδικήματα που επισύρουν, σύμφωνα με το άρθρο 1537 ΑΚ, έκπτωση από τη γονική μέριμνα ή για αδικήματα κατά της σωματικής ακεραιότητας, κατά της προσωπικής ελευθερίας, κατά της γενετήσιας ελευθερίας, για αδικήματα του ν. 3500/2006 (Α’ 232), καθώς και για αδικήματα που συνδέονται με ναρκωτικά ή εμπορία οργάνων, 4. υποχρεούμαι να δηλώσω οποιαδήποτε μεταβολή των στοιχείων που καταχωρούνται στο Μητρώο Επιμελητών, εντός δέκα (10) ημέρων από την επέλευση της μεταβολής».
Η υπεύθυνη δήλωση υποβάλλεται μόνο σε περίπτωση που ο/η Επιμελητής/-τρια παρέχει τις υπηρεσίες στην οικία του/της.
Εξειδίκευση του περιεχομένου της καθολικής εφαρμογής της δράσης "Νταντάδες της Γειτονιάς"
Γενική Γραμματεία Ισότητας και Ανθρωπίνων Δικαιωμάτων/Διεύθυνση Σχεδιασμού, Δημιουργίας Προτύπων και Παρακολούθησης Πολιτικών Ισότητας των Φύλων
Η είσοδος στο σύστημα για τον/την υποψήφιο/α Επιμελητή/τρια πραγματοποιείται με τη χρήση των προσωπικών κωδικών TaxisNet (username & password) και την παράλληλη εφαρμογή κωδικών μιας χρήσης (OneTimePassword - ΟΤΡ) που αποστέλλονται στο κινητό τηλέφωνο του/της αιτούντος/ούσας, που είναι καταχωρισμένο στο Εθνικό Μητρώο Επικοινωνίας (Ε.Μ.Επ.) της Γ.Γ.Π.Σ.Ψ.Δ. Τα φυσικά πρόσωπα που πληρούν τις απαιτούμενες προϋποθέσεις, εγγράφονται στο Μητρώο Επιμελητών/τριών, το οποίο τηρείται, διαχειρίζεται και εποπτεύεται από τη Διεύθυνση Σχεδιασμού, Δημιουργίας Προτύπων και Παρακολούθησης Πολιτικών Ισότητας των Φύλων της Γενικής Γραμματείας Ισότητας και Ανθρωπίνων Δικαιωμάτων του Υπουργείου Κοινωνικής Συνοχής και Οικογένειας. Το ίδιο ισχύει και για τα ωφελούμενα πρόσωπα, τα οποία πρέπει να υποβάλουν ηλεκτρονική αίτηση στο σύστημα διαχείρισης του έργου για ένταξη στο πρόγραμμα.
Περί παροχής υπηρεσιών κατ’ οίκον φροντίδας βρεφών και νηπίων από Επιμελητή/ Επιμελήτρια και για την υλοποίηση της Δράσης «Νταντάδες της Γειτονιάς», με στόχο την προώθηση της ισότητας μεταξύ ανδρών και γυναικών στην απασχόληση, μέσω της εναρμόνισης της επαγγελματικής και οικογενειακής ζωής των εργαζόμενων γονέων, και την υποστήριξη της πρόσβασης και της θέσης των γυναικών στην αγορά εργασίας.
Περί της Αρχής Προστασίας Δεδομένων Προσωπικού Χαρακτήρα, μέτρων εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις», όπως ισχύει.
Περί Καθορισμού λειτουργίας Πληροφοριακού Συστήματος για το Μητρώο Επιμελητών και τη Δράση "Νταντάδες της Γειτονιάς”, συγχρηματοδοτούμενης από το Ευρωπαϊκό Κοινωνικό Ταμείο στο πλαίσιο του Εταιρικού Συμφώνου για το Πλαίσιο Ανάπτυξης (ΕΣΠΑ) για την Προγραμματική Περίοδο 2014-2020.
Περί καθορισμού διαδικασίας τήρησης, διαχείρισης και ελέγχου του Μητρώου Επιμελητών και της διαδικασίας υλοποίησης της πιλοτικής εφαρμογής της Δράσης "Νταντάδες της Γειτονιάς”, συγχρηματοδοτούμενης από το Ευρωπαϊκό Κοινωνικό Ταμείο στο πλαίσιο του Εταιρικού Συμφώνου για το Πλαίσιο Ανάπτυξης (ΕΣΠΑ) για την Προγραμματική Περίοδο 2014- 2020», όπως ισχύει.
Εξειδίκευση του περιεχομένου της καθολικής εφαρμογής της Δράσης «Νταντάδες της Γειτονιάς» του άρθρου 45 του ν. 4837/2021 (Α’ 178) του Προγράμματος «Ανθρώπινο Δυναμικό και Κοινωνική Συνοχή 2021-2027», που συγχρηματοδοτείται από το Ευρωπαϊκό Κοινωνικό Ταμείο+, στο πλαίσιο του Εταιρικού Συμφώνου για την Περιφερειακή Ανάπτυξη (ΕΣΠΑ 2021-2027)
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Ταυτοποίηση χρήστη μέσω των προσωπικών κωδικών TaxisNet (username & password) και μέσω της παράλληλης εφαρμογής κωδικών μιας χρήσης (OneTimePassword- OTP) που αποστέλλονται στο κινητό τηλέφωνο του/της αιτούντος/ούσας που είναι καταχωρισμένο στο Εθνικό Μητρώο Επικοινωνίας (Ε.Μ.Επ) της Γ.Γ.Π.Σ.Δ.Δ.
Ηλεκτρονική αίτηση που δεν είναι οριστικοποιημένη, εκλαμβάνεται ως μη υποβληθείσα αίτηση.
Η αίτηση εγγραφής ολοκληρώνεται και θεωρείται υποβληθείσα, όταν έχει επιλεγεί η "Οριστική υποβολή αίτησης".
Ʃτοιχεία/δικαιολογητικά που απαιτούνται για τη συµµετοχή του/της αιτούντος/ούσας και είναι διαθέσιµα µέσα από τις διαλειτουργικότητες, θα αντληθούν αυτόµατα από τα πληροφοριακά συστήµατα. Αν η άντληση των στοιχείων/δικαιολογητικών δεν καταστεί δυνατή, ο/η αιτών/ούσα υποβάλλει σε ηλεκτρονική µορφή (pdf), µέσω του Πληροφοριακού Ʃυστήµατος, τα απαιτούµενα έγγραφα και δικαιολογητικά.
Σε συνέχεια του ελέγχου πληρότητας της αίτησης από την αρμόδια Διεύθυνση Σχεδιασμού, Δημιουργίας Προτύπων και Παρακολούθησης Πολιτικών Ισότητας των Φύλων, ολοκληρώνεται η εγγραφή στο Μητρώο.
Συμμετοχή των ωφελούμενων προσώπων στο πρόγραμμα μέσω της εξειδιευμένης ηλεκτρονικής πλατφόρμας ntantades.gov.gr.
ΠΡΟΣΟΧΗ: Πριν την είσοδό σας στο Πληροφοριακό Σύστημα θα πρέπει να συμπληρώσετε/ελέγξετε/επικαιροποιήσετε τα στοιχεία σας στο Εθνικό Μητρώο (Ε.Μ.Επ.) της Γ.Γ.Π.Σ.Δ.Δ.
Ταυτοποίηση χρήστη μέσω της Γενικής Γραμματείας Πληροφοριακών Συστημάτων (Γ.Γ.Π.Σ.Δ.Δ.)
Έλεγχος μη οριστικοποιημένης αίτησης εγγραφής
Έλεγχος οριστικοποιημένης αίτησης εγγραφής
Άντληση απαραίτητων στοιχείων/δικαιολογητικών που απαιτούνται για τη συµµετοχή του/της αιτούντος/ούσας
Ένταξη ωφελούμενων ατόμων στο πρόγραμμα "Νταντάδες της Γειτονιάς"